Aftreewet vir eers van die baanJeff Radebe. Foto: GCIS Dit nadat organisasies soos Cosatu hul ongelukkigheid uitgespreek het oor die Wysigingswet op Belasting en die Wysigingswet op Belastingadministrasie. Jeff Radebe, minister in die presidensie, het Donderdag gesê die regering sal met kritici van die wysigingswetsontwerpe vergader. “Dit is duidelik dat, ten spyte van die uitgebreide konsultasieprosesse wat gehou is voor die wet goedgekeur is, daar steeds kommer is en dit moet dringend hanteer word om te verseker dat, wanneer die wet in werking tree, die veranderinge aan voorsorgfondsvoordele sonder haakplekke geïmplementeer word,” het Radebe gesê. “Die kabinet het daarom besluit om dringend ‘n wetswysiging aan die Wysigingswet op Belasting ter tafel te lê om die aanvangsdatum van Maart 2016 uit te stel tot Maart 2018 om voorsiening te maak vir verdere konsultasie met alle belanghebbendes.” Radebe het ontken Cosatu het druk op die kabinet geplaas. “Cosatu hoef nie ŉ die besluite van die kabinet goed te keur nie. Die rede vir hierdie nuwe wysigings is weens kommer oor die konsultasieproses,” het hy gesê.